Tipsy tert12 Jun 2014 by admin
Oond 180 gr C. Kerf 1 pakkie dadels en gooi 1 k kookwater op. Sprinkel 1 E koeksoda oor, laat staan tot effe sag, Roer by: 1 k suiker, 2 eiers, 2 E sagte margarine en 1 t vanilla essens. Sif 1 en halwe k koekmeel, 2 t bakpoeier en kwart t sout. Roer by beslag. Skep in groot gesmeerde oondbak. Bak 40-45 minute tot gaar. Gooi vlg sous oor: Kook saam: 2 k suiker, 1 t margarine, 175 ml kookwater en 1 t vanilla essens. Roer halwe k brandewyn in. Steek gaar tert met vurk en gooi sous oor. Jy kan ook cherries by dadels voeg, sny deur. Eet met room. Trump-verhoor begin vanaand | Maroela Media
Die senaatverhoor van pres. Donald Trump van die VSA begin Dinsdag om 20:00 (SA tyd) en dit is slegs die derde keer in die Amerikaanse geskiedenis dat ŉ president in ŉ staat van beskuldiging geplaas word.
Die 100 lede van die Amerikaanse senaat kom byeen vir wat na verwagting die eerste vol dag van verrigtinge in die opspraakwekkende saak is.
Verlede week is senatore en die hoofregter beëdig. Sedertdien het lede van die Demokratiese Party, wat as aanklaers optree, hul hofstukke ingedien. Trump se regspan het dieselfde gedoen.
Trump word daarvan beskuldig dat hy sy mag misbruik het om druk op Oekraïne te plaas om aan te kondig dat ŉ ondersoek na sy plaaslike politieke teenstander, Joe Biden, gedoen word. Dit is glo gedoen om Trump se herverkiesingsveldtog moontlik ŉ hupstoot te gee.
Die tweede aanklag is dat hy die Amerikaanse wetgewende liggaam se ondersoek na die Oekraïne-sage probeer dwarsboom het. Die huis van verteenwoordigers het verlede week albei klagte goedgekeur.
Die president ontken skuld.
Sy regspan het Maandag gesê Trump is die slagoffer van ŉ voorafopgestelde proses wat gedryf is deur politiek – en dat hy niks verkeerds gedoen het nie.
Sy span voer aan die saak is swak en dat die twee klagte hoegenaamd glad nie op enige misdaad of wetsoortreding dui nie.
Die Republikeine het voorgestel dat die verhoor se daaglikse sessies 12 uur lank duur, ŉ moordende pas om vol te hou. Die Demokrate het dadelik teruggekap en gesê die voorstel is ŉ “nasionale skande”.
Trump probeer die staat van beskuldiging afmaak as ŉ poging om die 2016-verkiesingsuitslae te laat omkeer. Demokrate voer aan die president se gedrag bedreig die integriteit van die verkiesing later vanjaar.
Tot en met ŉ besluit gevel word, sal die senatore, vir die duur van die sitting wat elke dag met die uitsondering van Sondae plaasvind, hulle moet weerhou van enige vorm van kommentaar – ook op Twitter.
ŉ Oorwinning sou inhou dat twee derdes van die lede van die senaat moet stem dat die president uit sy pos verwyder word. Trump se Republikeinse Party beheer die senaat en die mees waarskynlike uitslag is dus dat hy vrygespreek gaan word.
Oudpres. Andrew Johnson, ŉ Demokraat, is in 1868 in ŉ staat van beskuldiging geplaas weens misdade wat verband gehou het met sy afdanking van sy minister van oorlog. Die senaat het hom vrygespreek.
Oudpres. Bill Clinton, ook ŉ Demokraat, was die tweede Amerikaanse president wat in ŉ staat van beskuldiging geplaas is. Hy is aangekla van meineed en regsverydelings (ná sy buite-egtelike verhouding met Monica Lewinsky wat hy aanvanklik herhaaldelik ontken het en eindelik oor gebieg het). Ook hy is deur die senaat vrygespreek.
Sterkte Mr Trump, hou duim vas vir jou.
Maak nie saak of mens van Trump hou of nie. Hierdie is ‘n skandelike misbruik van die ‘impeachment’ proses om ‘n haatveldtog van die media te dryf. Dit was van die begin af duidelik dat die media eensydig probeer om Trump te kelder. Die verhoor is maar net die uitloop van daardie proses. Dit steek my dwars in die krop dat die media nie net media-vryheid het nie, maar dat hulle die kitaar slaan.
Demokrate libs hap na wind hy gaan niks oorkom nie
Duidelik is die spul Demokrate doodbang dat Trump herverkies kan word en derhalwe word alles moontlik gedoen om hom te probeer uitskop voordat hy die verkiesing aanpak.
As mens kyk na die Demokrate se groep kandidate , lyk nog 4 Trump jare baie moontlik.
Mnr Trump sou BAIE goed inpas in die Suid-Afrikaanse politieke omgewing ….. DENY DENY DENY!!! Pateet!!!!